̑и бж҃е на́шъ, и́же тва́рь єди́нымъ сло́вомъ созда́вый и во є́же бы́ти приведы́й, неизрече́нными же ѡ́бразы разли́чнѡ сію̀ украси́вый, и́же надноси́мый на ню̀ тво́й дх҃ъ собра́вый и со́лнечный се́й свѣ́тъ на ню̀ излія́вый во ѡбновле́ніе єя̀:и́же уго́днику твоему̀ мѡѷсе́ю вдохну́вый хвалу̀ нѣ́кую изря́дну приложи́ти добрѣ́йшему твоему̀ созда́нію, и рещѝ ви́дѣти тебѐ свѣ́тъ я́кѡ до́брый, и дне́мъ нарещѝ се́й:єго́же у̀бо и мы̀ ви́дяще, и свѣтлѣ́йшее сіѐ со́лнце, ѡбновля́ющее на вся́къ де́нь тва́рь, тя̀ и́стиннагѡ днѐ сла́вимъ сл҃нце, и свѣ́тъ тво́й невече́рній:и́же сн҃омъ твои́мъ на́мъ заповѣ́давый ѡбнови́тися на́шему єстеству̀ ст҃ы́мъ твои́мъ дх҃омъ, я́кѡ и по да́ру сему̀ првд̑нымъ возсія́ти я́кѡ со́лнцу!̀ мо́лимся и тебѐ про́симъ, ѻц҃а̀ сло́ва, гдс̑а и бг҃а на́шего:ми́лостивнымъ ѻ́комъ при́зри на ны̀ грѣ̂шныя и недостѡ́йныя рабы̂ твоя̂, пребыва́ющыя въ се́мъ дому̀ нб҃оподо́бнѣмъ, вселе́нныя похвалѣ̀, же́ртвенницѣ и́стиннѣмъ неизрече́нныя твоея̀ сла́вы, и низпослѝ прест҃а́го твоего̀ дх҃а на ны̀ и на наслѣ́діе твоѐ